Neuvoston asetus (EY) N:o 344/96, annettu 26 päivänä helmikuuta 1996, tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 muuttamisesta



Virallinen lehti nro L 049 , 28/02/1996 s. 0001 - 0002



NEUVOSTON ASETUS (EY) N:o 344/96, annettu 26 päivänä helmikuuta 1996, tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 28 ja 113 artiklan, ottaa huomioon komission ehdotuksen (1), sekä katsoo, että maissitärkkelyksen valmistuksessa saadut jätetuotteet kuuluvat tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (2) liitteessä I olevan yhdistetyn nimikkeistön nimikkeeseen 2303; yhteisöön tuodaan tuotteita, jotka ovat maissitärkkelyksen valmistuksessa saatujen jätetuotteiden ja tiettyjen muiden jätetuotteiden, erityisesti maissin seulontajätteiden sekä märkämenetelmässä syntyvien alkoholin ja muiden tärkkelyspohjaisten tuotteiden valmistuksessa käytettävästä maissin valeluvedestä peräisin olevien jätetuotteiden, keskinäisiä sekoituksia; kyseiset sekoitukset olisi luokiteltava nimikkeeseen 2309, ja Amerikan yhdysvaltojen kanssa käytyjen neuvottelujen mukaisesti tiettyjä näistä sekoituksista voidaan tuoda yhteisöön tullitta; ne olisi kuvattava 23 ryhmän lisähuomautuksessa, ja asianmukainen alanimike olisi luotava; sen vuoksi asetus (ETY) N:o 2658/87 olisi muutettava, ON ANTANUT SEURAAVAN ASETUKSEN: 1 artikla Muutetaan asetus (ETY) N:o 2658/87 seuraavasti: 1) Lisätään 23 ryhmään lisähuomautus seuraavasti: "5. Nimikkeeseen 2309 90 20 (*) kuuluvat ainoastaan maissitärkkelyksen valmistuksesta peräisin olevat jätetuotteet, mutta kyseiseen nimikkeeseen eivät kuulu näiden jätetuotteiden ja muista kasveista peräisin olevien tuotteiden keskinäiset sekoitukset eivätkä myöskään edellä mainittujen jätetuotteiden ja maissista muutoin kuin märkämenetelmän avulla valmistettavan tärkkelyksen valmistusprosessista peräisin olevien tuotteiden keskinäiset sekoitukset, jotka sisältävät: - märkämenetelmässä käytetyn maissin seulontajätteitä enintään 15 painoprosenttia, ja/tai - märkämenetelmässä syntyviä maissin valeluvesijätteitä, jotka ovat peräisin alkoholin tai muiden tärkkelyspohjaisten tuotteiden valmistuksesta. Edellä mainitut tuotteet voivat myös sisältää märkäjauhatusmenetelmällä saaduista maissinalkioista erotettavan öljyn valmistuksesta peräisin olevia jätetuotteita. Niiden tärkkelyspitoisuus saa olla enintään 28 prosenttia kuiva-aineen painosta komission direktiivin 72/199/ETY liitteessä I olevassa 1 osastossa määrätyn menetelmän mukaisesti määritettynä, ja niiden rasvapitoisuus saa olla enintään 4,5 prosenttia kuiva-aineen painosta komission direktiivin 84/4/ETY liitteessä I määrätyn menetelmän A mukaisesti määritettynä ja niiden proteiinipitoisuus saa olla enintään 40 prosenttia kuiva-aineen painosta komission direktiivin 72/199/ETY liitteessä I olevassa 2 osastossa määrätyn menetelmän mukaisesti määritettynä. (*) Taric-koodi 1996: 2309 90 31 * 05 2309 90 41 * 25". 2) Muutetaan nimikkeen 2309 alanimikkeet seuraavasti: >TAULUKON PAIKKA> 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 1994. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä helmikuuta 1996. Neuvoston puolesta S. AGNELLI Puheenjohtaja (1) EYVL N:o C 4, 9.1.1996, s. 2 (2) EYVL N:o L 256, 7.9.1987, s. 1, asetus sellaisena kuin se on viimeksi muutettuna komission asetuksella (EY) N:o 3009/95 (EYVL N:o L 319, 30.12.1995, s. 1).